**Д О Г О В О Р**

Днес, 06.08.2014 г., в гр. София, между:

Национален Институт по Геофизика, Геодезия и География” (НИГГГ) към БАН, със седалище и адрес на управление: гр. София, ул. „Акад. Георги Бончев”,бл.3 представлявано от проф. д-р Светослав Манолов Симеонов- директор на НИГГГ и Антония Василева Стойнова – главен счетоводител, БУЛСТАТ 175905823, ИН по ЗДДС BG175905823, наричана за краткост ВЪЗЛОЖИТЕЛ, от една страна,

и

**“Българска телекомуникационна компания“ЕАД**, със седалище и адрес на управление: гр. София 1784, район Младост, бул. „Цариградско шосе” №115 и, представлявано от заличени данни – чл. 2, ал. 1 ЗЗЛД, ЕИК 831642181, регистрирано по ф.д. №......................по описа на ...................................съд, наричано по-долу за краткост ИЗПЪЛНИТЕЛ,

на основание чл. 101е от Закона за обществените поръчки (ЗОП), чл. 14, ал. 4, т. 2 от ЗОП, след проведено възлагане на обществена поръчка чрез публична покана с предмет:„Наем, поддържане и конфигуриране на оборудване за нуждите на Национален Институт по Геофизика, Геодезия и География и утвърден от Възложителя протокол от работата на длъжностните лица назначени със Заповед № 01-233/23.07.2014г. на директора на НИГГГ,

се сключи настоящият договор за следното:

**I. ПРЕДМЕТ НА ДОГОВОРА**

**Чл. 1 (1)** **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема срещу възнаграждение да предостави под наем, поддържа и конфигурира оборудване за нуждите на НИГГГ БАН за първоначален брой 3 точки.

**(2) ИЗПЪЛНИТЕЛЯТ** извършва услугите в съответствие с клаузите на настоящия договор и съгласно Техническото предложение на Изпълнителя - *ПРИЛОЖЕНИЕ №1,* неразделна част от този договор.

**(3) ИЗПЪЛНИТЕЛЯТ** отговаря за цялостното проектиране, внедряването и пускането в действие но оборудването, като се задължава да отстранява възникнали проблеми според зададените по-долу гарантирани параметри на обслужването.

**(4)** **ВЪЗЛОЖИТЕЛЯТ** предоставя писмена информация на **ИЗПЪЛНИТЕЛЯ** за броя на точките. Двете страни изготвят и подписват необходимите за това документи по образци на **ИЗПЪЛНИТЕЛЯ**.

**II.** **СРОК НА ИЗПЪЛНЕНИЕ НА ДОГОВОРА**

**Чл. 2. (1)** Настоящият договор е със срок на изпълнение 24 (двадесет и четири) месеца и влиза в сила от датата на подписването му.

**(2) ИЗПЪЛНИТЕЛЯТ** ще предостави под наем и въведе в експлоатация оборудването в срок от 2 дни от сключването на договора за възлагане на обществената поръчка

**III.** **МЯСТО НА ИЗПЪЛНЕНИЕ НА ДОГОВОРА**

**Чл. 3.** Предоставянето на услугите по чл. 1 от този договор, се осъществява на територията на Република България, на местата, посочени в Техническото предложение на **ИЗПЪЛНИТЕЛЯ** – *ПРИЛОЖЕНИЕ №1*

**IV.** **КАЧЕСТВО**

**Чл. 4** Услугите, предмет на договора, предоставяни от **ИЗПЪЛНИТЕЛЯ,** следва да отговарят на Техническото предложение на **ИЗПЪЛНИТЕЛЯ** – *ПРИЛОЖЕНИЕ №1*.

**V.** **ЦЕНА И НАЧИН НА ПЛАЩАНЕ**

**Чл. 5 (1)** Общата стойност, която **ВЪЗЛОЖИТЕЛЯТ** се задължава да заплаща на **ИЗПЪЛНИТЕЛЯ** за предоставените услуги, включени в предмета по чл. 1 от договора, за първоначален брой 3 точки е в размер на 62400 лв. (шестдесет и две хиляди и четиристотин лева) без ДДС или 74880 лв. (седемдесет и четири хиляди осемстотин и осемдесет лева) с ДДС, съгласно Ценовото предложение на **ИЗПЪЛНИТЕЛЯ** – *ПРИЛОЖЕНИЕ №2* на договора. В цената са включени всички разходи на **ИЗПЪЛНИТЕЛЯ** по изпълнението на поръчката.

**(2)** Договорените единични цени съгласно Ценовото предложение на **ИЗПЪЛНИТЕЛЯ** – *ПРИЛОЖЕНИЕ №2* на договора са окончателни и не подлежат на актуализация за срока на настоящия договор.

**Чл.6 (1)** Плащането се извършва ежемесечно в български лева по банков път, от ЦУ на НИГГГ, в срок до 30 (тридесет) дни след извършена услуга и представена от **ИЗПЪЛНИТЕЛЯ** фактура-оригинал.

Банковата сметка на **ИЗПЪЛНИТЕЛЯ** е:

**Банка:**СИТИБАНК ЕВРОПА АД, клон България

**IBAN:** BG69CITI92501010001006

**BIC:** CITIBGSF

**VI. ПРАВА И ЗАДЪЛЖЕНИЯ НА СТРАНИТЕ**

**Чл. 7. ИЗПЪЛНИТЕЛЯТ** се задължава да изпълни задълженията си по настоящия договор с грижата на добрия търговец, в съответствие с действащата нормативна уредба, спазвайки изискванията на **ВЪЗЛОЖИТЕЛЯ**, посочени в и Техническото предложение на **ИЗПЪЛНИТЕЛЯ** – *ПРИЛОЖЕНИЕ №1*, неразделна част от настоящия договор, качествено и в определените срокове.

**Чл. 8. ИЗПЪЛНИТЕЛЯТ** има право:

1. да получи от Възложителя необходимите данни и съдействие за изпълнение на услугата;

2. да получи договореното възнаграждение при условията на настоящия договор.

**Чл. 9. ВЪЗЛОЖИТЕЛЯТ** се задължава:

1. да заплаща цената на предоставените услуги по реда и при условията на настоящия договор и Ценовото предложение на **ИЗПЪЛНИТЕЛЯ** – *ПРИЛОЖЕНИЕ №2*, неразделна част от настоящия договор;

2 да оказва пълно и навременно съдействие на **ИЗПЪЛНИТЕЛЯ** за времето на изпълнение на настоящия договор;

3. да предостави на **ИЗПЪЛНИТЕЛЯ** цялата необходима информация, с която разполага, свързана с изпълнението на настоящия договор.

**Чл. 10. ВЪЗЛОЖИТЕЛЯТ** има право:

1. Да получи точно и качествено изпълнено на услугите, предмет на договора в срок, на място, по начин, по цена и технически характеристики, определени в Техническото предложение на Изпълнителя - *ПРИЛОЖЕНИЕ №1,* неразделна част от този договор.
2. Във всеки момент от изпълнението на настоящия договор да извършва проверка относно качеството, количеството и сроковете на изпълнение, без това да пречи на оперативната самостоятелност на ИЗПЪЛНИТЕЛЯ.
3. Да осъществява текущ контрол при изпълнение на договора;
4. По всяко време да получава информация от **ИЗПЪЛНИТЕЛЯ** относно дължимите суми за ползваните услуги, предмет на настоящия договор, включително и за предходен период;

**VII.** **ГАРАНЦИЯ ЗА ИЗПЪЛНЕНИЕ**

**Чл. 11. (1)** При сключването на договора **ИЗПЪЛНИТЕЛЯТ** представя гаранция за добро изпълнение в размер на 2% (два процента) от стойността му, а именно: 1248 лв. (хиляда двеста четиридесет и осем лева) без ДДС.

Гаранцията се представя под формата на парична сума, внесена по сметка на **ВЪЗЛОЖИТЕЛЯ** или под формата на банкова гаранция.

**(2)** **ВЪЗЛОЖИТЕЛЯТ** освобождава гаранцията за изпълнение без да дължи лихви в срокдо 10 (десет) работни дни след писмено искане при изпълнение на всички задължения на **ИЗПЪЛНИТЕЛЯ** по договора.

**(3)** **ВЪЗЛОЖИТЕЛЯТ** задържа гаранцията за добро изпълнение при неизпълнение на задължения по договора от страна на **ИЗПЪЛНИТЕЛЯ**.

**(4)** **ВЪЗЛОЖИТЕЛЯТ** задържа гаранцията за добро изпълнение на договора, ако в процеса на неговото изпълнение възникне спор между страните, който е внесен за решаване от компетентен съд. Гаранцията се задържа до окончателното решаване на спора.

**VШ.** **НЕУСТОЙКИ**

**Чл. 12.** При забава на изпълнение на предмета на договора **ИЗПЪЛНИТЕЛЯТ** дължи неустойка в размер 10% (десет процента) от стойността на дължимата сума за съответния месец, но не повече от 5% (пет процента) от стойността на договора.

**Чл. 13.** При забава **ВЪЗЛОЖИТЕЛЯТ** дължи неустойка в размер на законната лихва върху стойността на всяка фактура до деня на плащането, но не повече от 5% (пет процента) от стойността й.

**Чл. 14.** Изправната страната има право на обезщетение за претърпени вреди и пропуснати ползи.

**IX. СЪОБЩЕНИЯ**

**Чл. 15. (1)** Всички съобщения между страните са валидни, ако са направени писмено или са изпратени по факс и са подписани от съответните упълномощени лица.

**(2)** За дата на съобщението се смята:

- датата на предаването - при ръчно предаване на съобщението срещу подпис от страна на упълномощено лице;

- датата на пощенското клеймо на обратната разписка - при изпращане по пощата;

- датата на приемането - при изпращане по факс.

**(3)** 3а валидни адреси за приемане на съобщения и банкови сметки, свързани с настоящия договор се смятат:

За Национален Институт по Геофизика, Геодезия и География”:

гр. София 1113, ул. „Акад. Георги Бончев”, бл.3,

IBAN: BG72 UNCR 9660 3110 0221 14, BIC: UNCRBGSF

към УниКредит Булбанк АД, корпоративен филиал Иван Вазов

За „Българска телекомуникационна компания“ ЕАД:

гр. София 1784, район Младост, бул. „Цариградско шосе” №115 и

IBAN: BG69CITI92501010001006, BIC: CITIBGSF към банка: СИТИБАНК ЕВРОПА АД, клон България.

**(4)** При промяна на данните по чл. 15, ал. 3 съответната страна е длъжна да уведоми другата в тридневен срок от промяната.

**(5)** Страните по договора определят следните оправомощени лица за осъществяване на връзка по оперативното изпълнение на договора:

От страна на **Национален Институт по Геофизика, Геодезия и География“**:

Димитър Веселинов Димитров, тел.: 0898605006; e-mail: ddimitrov@geophys.bas.bg;

От страна на „Българска телекомуникационна компания“ ЕАД - име – заличено – чл. 2, ал. 1 ЗЗЛД, тел.: …………..; e-mail: ……………

**X.** **ПРЕКРАТЯВАНЕ НА ДОГОВОРА**

**Чл. 16. (1)** Настоящият договор може да бъде прекратен:

1. с изтичане на срока по чл. 2 или при достигането на сумата от 62400 лв. (шестдесет и две хиляди и четиристотин лева) без ДДС;
2. по взаимно съгласие на страните, изразено писмено;

3. без предизвестие - при ликвидация или обявяване в несъстоятелност на  
**ИЗПЪЛНИТЕЛЯ;**

**(2) ВЪЗЛОЖИТЕЛЯТ** има право едностранно да прекрати действието на договора с 30-дневно писмено предизвестие, отправено до **ИЗПЪЛНИТЕЛЯ**, без **ВЪЗЛОЖИТЕЛЯТ** да дължи обезщетения, неустойки и/или пропуснати ползи;

**Чл.17.** Договорът може да бъде развален по реда на чл. 87 от ЗЗД.

**XI.** **КОНФИДЕНЦИАЛНОСТ**

**Чл. 18.** Всяка информация, получена при и/или по повод изпълнението на договора се счита за конфиденциална.

**Чл. 19. ИЗПЪЛНИТЕЛЯТ** няма право да разкрива по какъвто и да е начин и под каквато и да е форма договора или част от него на трети лица без предварителното писмено съгласие от страна на **ВЪЗЛОЖИТЕЛЯ.**

**Чл. 20. ВЪЗЛОЖИТЕЛЯТ** гарантира конфиденциалност при използването на предоставени от **ИЗПЪЛНИТЕЛЯ** документи и материали по договора, като не ги предоставя на трети лица, освен при условия и ред, предвидени в действащото законодателство.

**XII. НЕПРЕДВИДЕНИ ОБСТОЯТЕЛСТВА**

**Чл. 21.** „Непредвидени обстоятелства” са обстоятелствата, включително от извънреден характер, възникнали след сключването на договора, независимо от волята на страните, които не са могли да бъдат предвидени и правят невъзможно изпълнението при договорените условия.

**(1)** Страната, която се позове на обстоятелство от извънреден характер по смисъла на предходния чл. 20, което е причина за неизпълнение на задължения по договора, е длъжна в срок до 3 (три) дни от възникването му писмено да уведоми другата страна по договора в какво се състои непредвиденото обстоятелство, какви са възможните последици от него за изпълнението на договора и да докаже причинната връзка между това обстоятелство и невъзможността за изпълнение. При неуведомяване се дължи обезщетение за настъпилите от това вреди.

**(2)** Отношенията между страните по повод неизпълнение на задължение/задължения, причинено от непредвидени обстоятелства се уреждат съгласно гражданското законодателство на Република България.

**(3)** Никоя от страните по договора не носи отговорност за изцяло или частично неизпълнение на задължения, поети по силата на договора, ако невъзможността за изпълнението се дължи на причина, която не може да й се вмени във вина.

**XIII. ДРУГИ УСЛОВИЯ**

**Чл. 22.** Страните по този договор ще решават споровете, възникнали при и по повод изпълнението на договора или свързани с договора, или с неговото тълкуване, недействителност, неизпълнение или прекратяване съгласно българското законодателство.

**Чл. 23.** Нито една от страните няма право да прехвърля правата и задълженията, произтичащи от договора.

**Чл. 24.** За неуредените по договора въпроси се прилагат разпоредбите на законодателството на Република България.

Настоящият договор се състави в три еднакви екземпляра, от които два за Възложителя и един за Изпълнителя.

**ПРИЛОЖЕНИЯ:**

1. Копие на Техническо предложение на участника, определен за изпълнител;
2. Копие на Ценово предложение на участника, определен за изпълнител.

|  |  |
| --- | --- |
| **ЗА ВЪЗЛОЖИТЕЛЯ:** | **ЗА ИЗПЪЛНИТЕЛЯ:** |

**ДИРЕКТОР:**

Проф. д-р Светослав Симеонов

име – заличено – чл. 2, ал. 1 ЗЗЛД /........................................./

**ГЛАВЕН СЧЕТОВОДИТЕЛ:**

Антония Стойнова

**.**

Заличени подписи – чл.2, ал.1 ЗЗЛД – лични данни;

Заличени печати – чл. 37, ал.1 от Закона за защита на конкуренцията (ЗЗК) – търговска тайна